Massa turisme

Vaig assistir a la concentració contra l’excés de turisme del dia 25 de setembre, davant l’edifici de la Pedrera.

Era el Dia Mundial del Turisme. Jo no ho sabia, però sabia la convocatòria.

I al arribar... la sorpresa: 5 furgones dels Mossos “protegint” la Pedrera, i un nombre de mossos i municipals davant la porta, a més d’una cinta divisòria, establint un ample perímetre prohibit.

Però nosaltres (podíem ser uns 150, potser) vam fer cas omís de la Pedrera i de les furgones, i vam tirar Provença enllà, R Catalunya amunt i ens vam ficar al passatge de la Concepció.

Allà hi ha l’oficina del Consorci de Turisme de Barcelona. Té tres portes, que van quedar ben cobertes amb tres belles pancartes, que deien, entre altres coses:

Desactivar Turisme Barcelona.

Cap veïna fora del barri.

Menys turisme i Més Barcelona.

I, sobretot, la grossa, la que les presidia totes:

WORD TURISM DAY = COLLAPSE TURISM DAY

Es va llegir un manifest interminable, que repassava totes les males conseqüències de l’excés de turisme.

Resumint: Barcelona està col·lapsada, sobretot els barris més afectats: alça de preus de l’habitatge, augment de la contaminació, excés d’establiments de suvenirs en detriment de botigues de barri, sorolls nocturns, molèsties d’excés de gent pertot...

I tot això...??? Per omplir les butxaques de grups de persones que s’enriqueixen explotant la ciutat, com si fos seva. Volem viure lliures en una ciutat lliure.

Acabat l’acte, desconvocada la reunió, quan marxava, aleshores dues furgones pujaven R Catalunya amunt.

No hi vaig veure ningú del Guinardó conegut.

Antoni Ferret

Transformació de la Fira de Barcelona

**La transformació de l'espai firal de Montjuïc avança amb el nou planejament urbanístic i un pavelló esportiu a principis de 2023**

» El Govern municipal porta a tràmit una actualització del planejament urbanístic que adapta els usos de l’àmbit a les necessitats dels barris de l’entorn i del conjunt de la ciutat i es basa en el procés participatiu i la primera proposta presentada el febrer

» De l’escenari d’avui on el 100% de l’espai és per a usos firals es passa a destinar-ne quasi la meitat a habitatge públic, equipaments de barri i zones verdes i de passeig

» Es projecten uns 500 pisos públics assequibles, nou comerç de proximitat a les plantes baixes, equipaments públics i una millor mobilitat que connecti el Poble-sec i la Font de la Guatlla i acosti Montjuïc a la ciutat

» Es reserven 23.000 m2 per al verd i l’anar a peu, i els edificis històrics es rehabilitaran per posar-los en valor i acollir els nous usos

» Es preveu tenir acabada la transformació el 2029, pel centenari del recinte, i aviat ja hi haurà la primera actuació visible: l’1 de gener, Fira de Barcelona cedirà el Pavelló d’Itàlia perquè s’hi habiliti un pavelló esportiu municipal que es posaria en marxa el primer trimestre de l’any vinent

Pernil dolç

**Redacció** 29/09/2022 El Món

Doncs sí. **Hi ha un entrepà molt consumit per tothom i que ara s’ha demostrat que està relacionat amb el càncer de còlon**. Estem parlant de l’entrepà de pernil dolç, segons publica [‘El Español’](https://www.elespanol.com/ciencia/nutricion/20220913/cancer-colon-bocadillo-saludable-espana-vincula-tumor/702680093_0.html?utm_medium=social&utm_campaign=EE+Autom%C3%A1tico+excluding+30+days+-+Permanente+Copy&utm_source=facebook_adespresso&fbclid=IwAR0Dw0Ayl0Vn8uYq9I-DC_oGeh3b59fwQejjj094rOu4NvWQpo-eqIiG4E4_aem_AVVeMzN4nJzXqnO4Ik-2SHN-RS9rGY4NYrUnwH0MjeYvTEvzYM1RzsGhon8wULX-Atnv7R6YBtXjd4RFuNG01TIFGkEQBNDZTm_B0Ah0jdQpIBsSuzKVsJ3gCUJOn9-zSR4#Echobox=1663052987). El pernil de York que emplena els entrepans de milers de nens i joves —i també adults— perjudica la salut.